b'\n_START_ARTICLE_\nJanez Dolenc (gradbenik)\n_START_SECTION_\n\xc5\xbdivljenjepis\n_START_PARAGRAPH_\nDolenc je leta 1935 diplomiral na Tehni\xc5\xa1ki fakulteti v Ljubljani iz gradbeni\xc5\xa1tva. Pri gradnji \xc5\xbeelezni\xc5\xa1kih prog v Tuzli, \xc4\x8crnomelj - Vrbovsko (Hrva\xc5\xa1ka), v Borovnici in pri sekciji za vzdr\xc5\xbeevanje prog v Ljubljani je delal do jeseni 1944, ko ga je okupator zaprl in poslal v internacijo. Po koncu vojne je opravljal odgovorna dela na \xc5\xbeeleznici in pri gradnji cest ter bil med drugim na\xc4\x8delnik Uprave za ceste LRS. Bil je zaslu\xc5\xbeni \xc4\x8dlan Zveze in\xc5\xbeenirjev in tehnikov Jugoslavije.'